b'\n_START_ARTICLE_\nTed Williams\n_START_PARAGRAPH_\nTheodore Samuel \xe2\x80\x9dTed\xe2\x80\x9d Williams (30. elokuuta 1918 San Diego, Kalifornia \xe2\x80\x93 5. hein\xc3\xa4kuuta 2002 Inverness, Florida) oli yhdysvaltalainen baseballpelaaja. H\xc3\xa4nell\xc3\xa4 oli \xc3\xa4itins\xc3\xa4 puolelta meksikolainen sukutausta. Williams pelasi Boston Red Soxissa vuosina 1939\xe2\x80\x931942, 1946\xe2\x80\x931952 sek\xc3\xa4 1953\xe2\x80\x931960 ja valmensi my\xc3\xb6hemmin Washington Senatorsia (1969\xe2\x80\x931971) ja Texas Rangersia (1972)._NEWLINE_Williams valittiin MLB:n arvokkaimmaksi pelaajaksi vuosina 1946 ja 1949. H\xc3\xa4n palveli Yhdysvaltain merijalkav\xc3\xa4en lent\xc3\xa4j\xc3\xa4n\xc3\xa4 toisessa maailmansodassa ja Korean sodassa. _NEWLINE_Williams pelasi viimeisen Major League Baseball -ottelunsa 28. syyskuuta 1960. H\xc3\xa4net kelpuutettiin Baseball Hall of Fameen vuonna 1966. H\xc3\xa4n kuoli syd\xc3\xa4npys\xc3\xa4hdykseen 83-vuotiaana ja sai s\xc3\xa4ilytyksen kryoniikan avulla. H\xc3\xa4nell\xc3\xa4 oli Presidential Medal of Freedom.'